लीकेज सुधरा आज से दोनों टाइम मिलेगा नर्मदा जल
भास्कर संवाददाता | होशंगाबाद
10 दिन से नर्मदा जल की राइजिंग पाइप लाइन में हुए लीकेज को नपा ने सुधार लिया है। नपा के अमले ने ही इसको दो दिन की मेहनत से ठीक कर लिया है। इसमें दो टुकड़े के पाइप लाइन की जगह एक पाइप डाला है। लीकेज के गड्ढे को खुला रखा है। शुक्रवार से दोनों समय नर्मदा जल की सप्लाई होगी। तीन दिन तक लोगो को नर्मदा जल नहीं मिलने से भारी परेशानी का सामना करना पड़ा। कई मौहल्लों में टेंकरो से पानी की सप्लाई नपा नहीं कर पाई। साकेत नगर, पहाडिय़ा, बीटीआई , बसंत टॉकिज क्षेत्र में एक बार ही पानी की सप्लाई हो सकी। नपा के सीएमओ पवन सिंह ने बताया लीकेज को सुधार लिया है। अब नर्मदा जल की सप्लाई दोनों टाइम होगी। बीते कुछ दिनों से सप्लाई प्रभावित थी।
hin_Deva bho_Deva hin_Deva